**เอกสารหมายเลข 1**แนบท้าย 4

แบบประเมินคุณสมบัติของบุคคล

**ชื่อ นางสาววทันยา ธนวิโรจน์กุล**

**ตำแหน่ง นายสัตวแพทย์ชำนาญการ ตำแหน่งเลขที่ 3496**

**สำนักงานปศุสัตว์อำเภอพาน สำนักงานปศุสัตว์จังหวัดเชียงราย**

**กรมปศุสัตว์ กระทรวงเกษตรและสหกรณ์**

**ขอประเมินเพื่อขอรับเงินประจำตำแหน่ง**

**ตำแหน่ง นายสัตวแพทย์ชำนาญการ ตำแหน่งเลขที่ 3496**

**สำนักงานปศุสัตว์อำเภอพาน สำนักงานปศุสัตว์จังหวัดเชียงราย**

**กรมปศุสัตว์ กระทรวงเกษตรและสหกรณ์**

**เอกสารหมายเลข 3**

# ผลงานที่จะขอรับการประเมินเพื่อขอรับเงินประจำตำแหน่ง

**เรื่องที่ 1**

1. **ชื่อผลงาน** ความรู้ ความเข้าใจ และพฤติกรรมการใช้ยาต้านจุลชีพในการเลี้ยงโคเนื้อของกลุ่มเกษตรกรผู้เลี้ยงโคเนื้อ ในพื้นที่อำเภอพาน จังหวัดเชียงราย

**ปีที่ดำเนินการ** 2564

**2. ความสำคัญและที่มาของปัญหาที่ทำการศึกษา**

 เชื้อดื้อยาเป็นโรคอุบัติใหม่และโรคอุบัติซ้ำ (Emerging and re-emerging disease) ที่สร้างปัญหาทั้งด้านสาธารณสุข ปศุสัตว์ และเศรษฐกิจทั่วโลก โดยเฉพาะในประเทศที่กำลังพัฒนา และปัญหานี้มีความรุนแรงมากขึ้น เพราะเชื้อมักดื้อยาหลายชนิดพร้อมกันและอาจดื้อยาต้านจุลชีพเกือบทุกชนิดที่มีอยู่ในปัจจุบัน รวมทั้งเชื้อยังสามารถถ่ายทอดยีนดื้อยาให้กับแบคทีเรียชนิดเดียวกัน หรือต่างชนิดกัน และปนเปื้อนในสิ่งแวดล้อมได้ นอกจากนี้ประเทศต่างๆ มากกว่าร้อยละ 50 ไม่มีนโนบายที่ช่วยสนับสนุนการใช้ยาต้านจุลชีพที่ถูกต้องเหมาะสม และประเทศที่กำลังพัฒนามากกว่าครึ่งมีการสั่งใช้ยา การกระจายยา หรือการขายยาไม่เหมาะสม และยาต้านจุลชีพมากกว่าร้อยละ 70 ที่มีการใช้อยู่ในปัจจุบันไม่ได้ใช้ตามคำแนะนำที่กำหนด (WHO, 2010) ส่งผลให้เกิดการแพร่กระจายเชื้อดื้อยาอย่างกว้างขวางและกลายเป็นปัญหาในระดับโลก ที่หน่วยงานที่เกี่ยวข้องต้องเร่งแก้ไขปัญหา เนื่องจากหากปล่อยให้ปัญหาดังกล่าวเรื้อรังต่อไป จะนำไปสู่ปัญหาการแพร่ระบาดเชื้อดื้อยาอย่างรวดเร็ว และจะไม่มียาที่ใช้รักษาโรคได้ (ภานุมาศ, 2555) สาเหตุเชื้อดื้อยาที่สำคัญเกิดจากการใช้ยาต้านจุลชีพอย่างไม่เหมาะสมทั้งในมนุษย์และสัตว์ ซึ่งยังไม่สามารถพิสูจน์ได้ว่าต้นเหตุของปัญหาการดื้อยานั้นเกิดมาจากมนุษย์หรือสัตว์ แต่พบว่าการใช้ยาในมนุษย์และสัตว์ที่อยู่ในพื้นที่ใกล้เคียงกันจะมีการดื้อยาที่สอดคล้องกัน และฟาร์มที่มีการใช้ยาจำนวนมากจะพบการดื้อยามากกว่าฟาร์มที่มีการใช้ยาน้อย (Mathew et al.,1998) สำหรับสาเหตุของเชื้อดื้อยาต้านจุลชีพในการปศุสัตว์จากการใช้ยาต้านจุลชีพที่ไม่เหมาะสมนั้น มักเกิดจากการใช้ยาต้านจุลชีพเป็นสารเร่งการเจริญเติบโตในสัตว์เป็นเวลานาน (Theecologist.org., 2012) การใช้ยาไม่ครบขนาดและระยะเวลาตามที่กำหนด รวมทั้งการใช้ยาต้านจุลชีพผสมในอาหารปริมาณน้อยๆ เป็นเวลานาน เพื่อเร่งการเจริญเติบโต และเพิ่มประสิทธิภาพการใช้อาหาร ซึ่งการใช้ยาผสมอาหารเป็นระยะเวลานานจะมียาร้อยละ 75 ถูกขับออกจากร่างกายสัตว์ปะปนมากับมูลสัตว์ ของเสีย ตกค้างในสิ่งแวดล้อม และเกิดการดื้อยาต้านจุลชีพในสัตว์ได้ (Chee-Sanford et al., 2009)

 ประเทศไทยมีการใช้ยาต้านจุลชีพในการเลี้ยงสัตว์อย่างกว้างขวางเป็นเวลานาน และปัจจุบันเกษตรกรผู้เลี้ยงสัตว์มีการใช้ยาต้านจุลชีพในฟาร์มปศุสัตว์ของตนเองมากขึ้น สาเหตุอาจเนื่องมาจากเกษตรกรสามารถเข้าถึงแหล่งจำหน่ายยาได้ง่ายขึ้นและเป็นการใช้ยาตามความรู้ความเข้าใจของเกษตรกรเอง เช่น เกษตรกรมีความเข้าใจว่าการใช้ยาต้านจุลชีพ มีจุดประสงค์ทั้งเพื่อการป้องกันและรักษาโรค และเป็นสารเร่งการเจริญเติบโตหรือเพิ่มน้ำหนักตัวของสัตว์ ซึ่งตามหลักวิชาการนั้น การใช้ยาต้านจุลชีพควรใช้เพื่อการรักษาโรคและอยู่ภายใต้การควบคุมของสัตวแพทย์ เพื่อป้องกันการใช้ยาเกินความจำเป็นและการใช้ยาอย่างไม่สมเหตุสมผล ในพื้นที่อำเภอพาน จังหวัดเชียงราย มีเกษตรกรผู้เลี้ยงโคเนื้อ จำนวน 620 ราย จำนวนโคเนื้อประมาณ 4,900 ตัว เกษตรกรผู้ที่ให้ความสำคัญในการเลี้ยงโคเนื้อส่วนหนึ่งมีการร่วมกลุ่มและตั้งเป็นกลุ่มเกษตรกรผู้เลี้ยงโคเนื้อของแต่ละตำบล เพื่อเพิ่มประสิทธิภาพในการเลี้ยงโคเนื้อและได้รับการส่งเสริมให้มีการยกระดับการเลี้ยงสัตว์ให้ได้ตามระบบการป้องกันโรคและการเลี้ยงสัตว์ที่เหมาะสม (GFM) โดยลักษณะการเลี้ยงโคเนื้อของกลุ่มเกษตรกรในพื้นที่อำเภอพาน เป็นการเลี้ยงแบบเกษตรกรรายย่อยถึงขนาดกลาง ไม่มี สัตวแพทย์หรือสัตวบาลประจำฟาร์มในการดูแลสุขภาพสัตว์ โดยเกษตรกรผู้เลี้ยงโคเนื้อมักประสบปัญหาหลายอย่าง โดยเฉพาะปัญหาด้านสุขภาพสัตว์ และเกษตรกรส่วนใหญ่มักจะเลือกชื้อยาต้านจุลชีพรวมถึงยาชนิดอื่นๆมาใช้รักษาโคของตนเองตามประสบการณ์ คำแนะนำจากกลุ่มเกษตรกร หรือคำแนะนำจากร้านขายยาสัตว์ทั่วไป โดยมิได้คำนึงถึงผลกระทบในด้านต่างๆจากการใช้ยาต้านจุลชีพ

เพื่อให้ทราบถึงความรู้ความเข้าใจ และพฤติกรรมของการใช้ยาต้านจุลชีพในฟาร์มของกลุ่มเกษตรกรผู้เลี้ยงโคเนื้อ คณะผู้วิจัยจึงเก็บข้อมูลเกี่ยวกับความรู้ ความเข้าใจ และพฤติกรรมการใช้ยาต้านจุลชีพในฟาร์มโคเนื้อ ในประเด็นเกี่ยวกับ ชนิดยาต้านจุลชีพที่ใช้ วัตถุประสงค์ของการใช้ วิธีการใช้ ช่วงเวลาและระยะเวลาของการใช้ยาต้านจุลชีพ ตลอดจนถึงผลกระทบจากการใช้ยาต้านจุลชีพของกลุ่มเกษตรกรผู้เลี้ยงโคเนื้อในพื้นที่อำเภอพาน จังหวัดเชียงราย เพื่อนำมาเป็นข้อมูลพื้นฐานในการวางแผนการควบคุม กำกับดูแล และส่งเสริมการใช้ยาต้านจุลชีพของเกษตรกรให้มีความเหมาะสมต่อไป

**3. วัตถุประสงค์ในการศึกษา**

 1. เพื่อศึกษาพฤติกรรมการใช้ยาต้านจุลชีพ และความรู้ความเข้าใจการในการใช้ยา รวมถึงผลกระทบจากการใช้ยาต้านจุลชีพในการเลี้ยงโคเนื้อของกลุ่มเกษตรกรผู้เลี้ยงโคเนื้อ ในพื้นที่อำเภอพาน จังหวัดเชียงราย

**4. ความรู้ทางวิชาการ หรือแนวคิดหรือหลักทฤษฎีที่ใช้ในการดำเนินการ**

 ยาต้านจุลชีพ (Antimicrobial) หมายถึง ยาที่มีฤทธิ์ในการฆ่า ทำลาย หรือยับยั้งการเจริญเติบโตของจุลินทรีย์ ตัวอย่าง เช่น ยาปฏิชีวนะ (ยาฆ่าเชื้อแบคทีเรีย ยาต้านแบคทีเรีย) ยาต้านไวรัส และยาต้านเชื้อรา ในอุตสาหกรรมการเลี้ยงสัตว์หรือการผลิตด้านปศุสัตว์มีการนำยาต้านจุลชีพมาใช้อย่างกว้างขวางมาเป็นเวลานานและมีแนวโน้มที่จะเพิ่มขึ้น (นิธิมาและคณะ, 2015) ซึ่งการใช้ยาต้านจุลชีพในด้านปศุสัตว์สามารถก่อให้เกิดปัญหาการเกิดเชื้อดื้อยาในสัตว์ (Thomas *et al*., 2014) และการตกค้างของยาต้านจุลชีพในเนื้อสัตว์และผลิตภัณฑ์เนื้อสัตว์ ซึ่งส่งผลต่อสุขภาพผู้บริโภคได้ เช่น เป็นสาเหตุของการเกิดปฏิกิริยาการแพ้ยา (Allergenic reaction) หัวใจเต้นเร็วผิดปกติ กล้ามเนื้อสั่น วิงเวียน ปวดศีรษะ ส่งผลต่อการสร้างกระดูกและฟัน เกิดภาวะโลหิตจาง หรือเมื่อได้รับยาต้านจุลชีพตกค้างสะสมเป็นเวลานานอาจก่อให้เกิดมะเร็งได้ หรือเกิดปัญหาเชื้อดื้อยาจากการที่ได้รับยาต้านจุลชีพในระดับต่ำที่ตกค้างในอาหารที่ทำจากเนื้อสัตว์ (Donoghue, 2003) ในประเทศไทยยังพบการตกค้างของยาต้านจุลชีพในเนื้อสัตว์อยู่เรื่อยๆ โดยเฉพาะฟาร์มโค และฟาร์มสุกร เช่น การศึกษาของ ชุมพล และอดิศร (2010) ตรวจพบยาต้านจุลชีพตกค้างในเนื้อโคและเนื้อสุกรที่จากโรงฆ่าสัตว์ในจังหวัดชัยภูมิ ร้อยละ 2.5 และร้อยละ 5 ตามลำดับ และการศึกษาของ ปราโมทย์ และสืบชาติ (2017) พบว่าเนื้อโค มีแนวโน้มในการตรวจพบยาต้านจุลชีพตกค้างมากกว่าเนื้อสุกรและเนื้อไก่ ซึ่งแสดงให้เห็นว่าฟาร์มไก่เนื้อมีการควบคุมการใช้ยาต้านจุลชีพภายในฟาร์มได้ดีกว่าฟาร์มสุกรและฟาร์มโค เนื่องมาจากรูปแบบการเลี้ยงสัตว์ ประเภทฟาร์มไก่เนื้อ จะเป็นฟาร์มที่ผ่านการรับรองมาตรฐานฟาร์มและมีการควบคุมการใช้ยาต้านจุลชีพจากสัตวแพทย์ผู้ควบคุมฟาร์ม ในขณะที่ฟาร์มโคเนื้อและฟาร์มสุกรรายย่อยไม่มีการควบคุมการใช้ยาต้านจุลชีพโดยสัตวแพทย์ แต่เป็นการเลือกใช้ยาโดยเกษตรกรเจ้าของฟาร์มเอง โดยการศึกษาของ ณัฐธิดา และคณะ (2016) พบว่า เกษตรกรผู้เลี้ยงสัตว์ชนิดต่างๆ ในอำเภอแม่ออน จังหวัดเชียงใหม่ มากกว่าร้อยละ 80 มีการใช้ยาต้านจุลชีพ และมีการใช้ยาต้านจุลชีพตลอดวงจรการเลี้ยงสัตว์ รวมถึงใช้ในข้อบ่งใช้เพื่อการรักษาโรค ป้องกันโรค และเร่งการเจริญเติบโตในสัตว์ด้วย โดยผู้ให้ยาต้านจุลชีพแก่สัตว์ ส่วนใหญ่เป็นเกษตรกรเอง ไม่ใช่บุคคลากรที่มีความรู้เกี่ยวกับยาต้านจุลชีพ เกษตรกรมีพฤติกรรมการใช้ยาต้านจุลชีพอย่างไม่สมเหตุผลหลายกรณี และยังมีความเข้าใจผิดเกี่ยวกับการใช้ยาต้านจุลชีพในการเลี้ยงสัตว์ รวมทั้งเกษตรกรยังไม่ทราบว่ายาต้านจุลชีพจากการใช้เลี้ยงสัตว์สามารถตกค้างในสิ่งแวดล้อมและสามารถถ่ายทอดมาสู่มนุษย์ได้อีกด้วย

**5. วิธีการหรือขั้นตอนการศึกษา**

 **สร้างแบบสอบถาม (Questionnaire)** เป็นเครื่องมือในการศึกษาวิจัย โดยแบบสอบถาม 1 ชุด แบ่งออกเป็น 3 ส่วน คือ

 ส่วนที่ 1 ข้อมูลทั่วไปของผู้ตอบแบบสอบถาม

 ส่วนที่ 2 สอบถามพฤติกรรมการใช้ยาต้านจุลชีพในฟาร์ม ในประเด็นวัตถุประสงค์การใช้ ชนิดยาต้านจุลชีพที่นำมาใช้ การเลือกใช้ยา วิธีการใช้และระยะเวลาการใช้ยาต้านจุลชีพ

 ส่วนที่ 3 ความรู้ความเข้าใจเกี่ยวกับการใช้ยาต้านจุลชีพในฟาร์ม ครอบคลุมถึงความรู้เกี่ยวกับวิธีการใช้ยา เชื้อดื้อยา และผลกระทบของการใช้ยาต้านจุลชีพ

 **ตรวจสอบคุณภาพของเครื่องมือ** โดยนำแบบสอบถามมาหาดัชนีความเที่ยงตรงเชิงเนื้อหาทั้งฉบับ (Content Validity Index: CVI) โดยผู้เชี่ยวชาญด้านงานวิจัย

สูตรที่ใช้คือ CVI = $∑\frac{R3,4}{N}$

 โดยมีเกณฑ์การพิจารณาความเที่ยงตรงเชิงเนื้อหาที่ใช้ได้ ตั้งแต่ 0.8 ขึ้นไป

 **การกำหนดกลุ่มประชากรและกลุ่มตัวอย่าง**

อำเภอพาน จังหวัดเชียงราย มีเกษตรกรผู้เลี้ยงโคเนื้อทั้งสิ้น จำนวน 620 ราย โดยกำหนดกลุ่มประชากรที่ศึกษา ได้แก่ กลุ่มเกษตรกรผู้เลี้ยงโคเนื้อในพื้นที่อำเภอพาน ที่ขึ้นทะเบียนกลุ่มเกษตรกรผู้เลี้ยงสัตว์กับกรมปศุสัตว์ จำนวน 11 กลุ่ม จำนวนสมาชิกทั้งหมด 150 คน และคำนวณกลุ่มตัวอย่างโดยใช้สูตรของ Taro Yamane โดยกำหนดค่าความเชื่อมั่นที่ร้อยละ 95 ค่าความคลาดเคลื่อนของการสุ่มตัวอย่างร้อยละ 5 ได้ขนาดกลุ่มตัวอย่างเท่ากับ 109 คน โดยทำการสุ่มตัวอย่างแบบ simple random sampling

n = N/(1+Ne2)

n = ขนาดตัวอย่าง

N = ขนาดประชากร (จำนวนประชากรทั้งหมด)

e = ความคลาดเคลื่อนของการสุ่มตัวอย่าง

 **การศึกษาวิเคราะห์ข้อมูลที่ได้ทางสถิติ** โดยแบ่งการวิเคราะห์ ดังนี้

(1) วิเคราะห์ข้อมูลทั่วไปของผู้ตอบแบบสอบถาม โดยใช้สถิติเชิงบรรยาย (Descriptive statistic) โดยการหาค่าร้อยละ (Percentage)

(2) วิเคราะห์ข้อมูลพฤติกรรมเกี่ยวกับการใช้ยาต้านจุลชีพในฟาร์ม โดยวัดคะแนนตามแบบมาตราวัดของลิเคิร์ท (Likert Scale) และใช้สถิติเชิงบรรยาย (Descriptive statistic) วิเคราะห์ผลหาค่าเฉลี่ย (Mean) ค่าเบี่ยงเบนมาตรฐาน (Standard deviation)

(3) วิเคราะห์ข้อมูลความรู้ ความเข้าใจเกี่ยวกับการใช้ยาต้านจุลชีพในฟาร์ม ครอบคลุมถึงความรู้เกี่ยวกับวิธีการใช้ยาและผลกระทบของการใช้ยาต้านจุลชีพ โดยแบบสอบถามมีลักษณะเป็นแบบให้เลือกตอบ 3 ตัวเลือก (ถูก ผิด ไม่แน่ใจ) ตอบคำถามถูกได้ 1 คะแนน ตอบคำถามผิดหรือไม่แน่ใจได้ 0 คะแนน วิเคราะห์โดยใช้การหาค่าร้อยละ (Percentage) และจัดแบ่งกลุ่มช่วงคะแนนออกเป็น 3 ระดับ ตามเกณฑ์การแบ่งระดับคะแนนอิงเกณฑ์ของ Bloom (1986) ดังนี้

ระดับความรู้สูง มีคะแนนตั้งแต่ร้อยละ 80 ขึ้นไป

ระดับความรู้ปานกลาง มีคะแนนระหว่างร้อยละ 60 – 79

ระดับความรู้ต่ำ มีคะแนนน้อยกว่าร้อยละ 60

(4) วิเคราะห์เปรียบเทียบระดับความรู้ ความเข้าใจเกี่ยวกับการใช้ยาต้านจุลชีพในฟาร์ม ครอบคลุมถึงความรู้เกี่ยวกับวิธีการใช้ยาและผลกระทบของการใช้ยาต้านจุลชีพ โดยใช้วิธีการวิเคราะห์แบบ Chi-squared test for independence ที่ระดับความเชื่อมั่นร้อยละ 95 ใช้โปรแกรม Epi Info version 7.2.2.2 (Epi infoTM Team, 2017) ในการหาความสัมพันธ์ระหว่างปัจจัยส่วนบุคคล กับระดับความรู้ ความเข้าใจเกี่ยวกับการใช้ยาต้านจุลชีพในฟาร์ม และความรู้เกี่ยวกับวิธีการใช้ยาและผลกระทบของการใช้ยาต้านจุลชีพ

**6. ผู้ร่วมดำเนินการ** (1) นางสาววทันยา ธนวิโรจน์กุล สัดส่วนผลงาน ร้อยละ 80

(2) นายภัทรพงศ์ จักรทอง สัดส่วนผลงาน ร้อยละ 20

**7. ระบุรายละเอียดเฉพาะงานในส่วนที่ผู้ขอรับการประเมินเป็นผู้ปฏิบัติ**

|  |  |
| --- | --- |
| 7.1 ศึกษาความรู้พื้นฐานเกี่ยวกับการใช้ยาต้านจุลชีพในการเลี้ยงโคเนื้อ7.2 สร้าง ทดสอบ ปรับปรุงแบบสอบถาม เก็บข้อมูล รวบรวมข้อมูล7.3 วิเคราะห์ข้อมูล และเขียนงานวิจัย | ร้อยละ 20ร้อยละ 20ร้อยละ 40 |

**8. ประโยชน์ที่คาดว่าจะได้รับ (กรณีเป็นผลงานที่อยู่ระหว่างศึกษา)**

* ทราบความรู้ ความเข้าใจและข้อมูลพฤติกรรมเกี่ยวกับการใช้ยาต้านจุลชีพ รวมถึงผลกระทบจากการใช้ยาต้านจุลชีพในการเลี้ยงโคเนื้อของกลุ่มเกษตรกรผู้เลี้ยงโคเนื้อ ในพื้นที่อำเภอพาน จังหวัดเชียงราย
* สามารถนำความรู้ที่ได้มาใช้เพื่อหาแนวทางการควบคุม กำกับดูแลและส่งเสริมให้เกษตรกรผู้เลี้ยงโคเนื้อในพื้นที่ มีความรู้ความเข้าใจและมีพฤติกรรมการใช้ยาต้านจุลชีพในการเลี้ยงโคเนื้ออย่างเหมาะสม
* เกษตรกรผู้เลี้ยงโคเนื้อในพื้นที่อำเภอพาน มีความรู้ความเข้าใจ และมีพฤติกรรมในการใช้ยาต้านจุลชีพในการเลี้ยงโคเนื้ออย่างเหมาะสม และสามารถลดความเสี่ยงในการเกิดเชื้อดื้อยาจากการใช้ยาต้านจุลชีพที่ไม่เหมาะสม ลดปัญหาการตกค้างของยาต้านจุลชีพในเนื้อสัตว์และผลิตภัณฑ์จากสัตว์ ส่งผลทำให้ประชาชนได้บริโภคอาหารที่มีคุณภาพและมีความปลอดภัย

**9.ระบุผลสำเร็จของงาน หรือผลการศึกษา** (กรณีที่เป็นผลงานที่ดำเนินการเสร็จแล้ว)……………-………..………….

**10. ความยุ่งยากในการดำเนินการ/ปัญหา/อุปสรรค**

* ข้อมูลที่นำมาใช้ทำการศึกษาได้จากทำแบบสอบถามและการสัมภาษณ์เกษตรกรผู้เลี้ยงโคเนื้อโดยตรง ทำให้ต้องใช้เวลาในการลงพื้นที่เก็บข้อมูลรายฟาร์มค่อนข้างนาน
* เกษตรกรบางรายไม่ได้มีการจดบันทึกข้อมูลรายละเอียดการใช้ยาปฏิชีวนะภายในฟาร์ม
* ขั้นตอนในการนำข้อมูลจากแบบสอบถามเข้าสู่ระบบการวิเคราะห์ จะต้องทำโดยความละเอียด ลักษณะของข้อมูลที่ได้ มีทั้งข้อมูลเชิงปริมาณ และคุณภาพ จึงต้องทำการจำแนกการทดสอบ โดยใช้วิธีทางสถิติที่เหมาะสมในการวิเคราะห์ข้อมูลนั้น

**11. การนำไปใช้ประโยชน์ หรือคาดว่าจะนำไปใช้ประโยชน์**

* นำข้อมูลที่ได้ใช้เป็นข้อมูลในการวางแผนแนวทางการควบคุม กำกับดูแลและส่งเสริมให้เกษตรกรผู้เลี้ยงโคเนื้อในพื้นที่ มีการใช้ยาต้านจุลชีพในการเลี้ยงโคเนื้ออย่างเหมาะสม

ขอรับรองว่าผลงานดังกล่าวข้างต้นเป็นความจริงทุกประการ

ลงชื่อ…………………………………………………..

 (นางสาววทันยา ธนวิโรจน์กุล)

 ตำแหน่ง นายสัตวแพทย์ชำนาญการ

 ผู้เสนอผลงาน

..….…..…./…………….……….../….……….

**ขอรับรองว่าสัดส่วนหรือลักษณะงานในการดำเนินการของผู้เสนอข้างต้นถูกต้องตรงกับความจริงทุกประการ**

ลงชื่อ……………………………………

 (นายภัทรพงศ์ จักรทอง)

ตำแหน่ง นายสัตวแพทย์ชำนาญการ

 ผู้ร่วมดำเนินการ

………../……………………./…………..

## **ได้ตรวจสอบแล้วขอรับรองว่าผลงานดังกล่าวข้างต้นถูกต้องตรงกับความเป็นจริงทุกประการ**

ลงชื่อ……………………………………….. ลงชื่อ……………………………………..

 (นายชิงชัย จินะพรม) (นายพืชผล น้อยนาฝาย)

ตำแหน่ง ปศุสัตว์อำเภอพาน ตำแหน่ง ปศุสัตว์จังหวัดเชียงราย

……………./……………………/………….. …………/…………………../…………...

(ผู้บังคับบัญชาที่ควบคุมดูแลการดำเนินการ)

**หมายเหตุ**

1. กรุณาให้ผู้ร่วมดำเนินการ และผู้บังคับบัญชา ลงลายมือชื่อรับรองให้ครบทุกคน **ด้วยลายมือจริง**

2. หากผลงานมีลักษณะเฉพาะ เช่นแผ่นพับ หนังสือ แถบบันทึกเสียง ฯลฯ ผู้เสนอผลงานอาจส่งผลงานจริงประกอบการพิจารณาของคณะกรรมการก็ได้

**เอกสารหมายเลข 3**

# ผลงานที่จะขอรับการประเมินเพื่อขอรับเงินประจำตำแหน่ง

**เรื่องที่ 2**

1. **ชื่อผลงาน** ความรู้ ทัศนคติ และการปฏิบัติ ของผู้เลี้ยงสุกรรายย่อย ที่มีต่อระบบการป้องกันโรคและการเลี้ยงสัตว์ที่เหมาะสม ในพื้นที่อำเภอแม่ลาว จังหวัดเชียงราย

**ปีที่ดำเนินการ** 2563

1. **ความสำคัญและที่มาของปัญหาที่ทำการศึกษา**

ฟาร์มที่มีระบบการป้องกันโรคและการเลี้ยงสัตว์ที่เหมาะสม Good Farming Management (GFM) หมายถึง ฟาร์มเลี้ยงสัตว์ที่ยกระดับการเลี้ยง การจัดการให้มีความปลอดภัยทางชีวภาพ ระบบการบันทึกข้อมูล การพัฒนาคุณภาพผลผลิต เพื่อให้ได้ปศุสัตว์และผลผลิตที่มีความปลอดภัยต่อผู้บริโภค (สุชาดา, 2561) ฟาร์มที่มีระบบการป้องกันโรคและการเลี้ยงสัตว์ที่เหมาะสม เป็นระบบที่ช่วยลดปัญหาการเกิดโรคระบาด มีผลผลิตที่ดี มีคุณภาพ ส่งเสริมให้สินค้าปศุสัตว์มีความปลอดภัยต่อผู้บริโภค และเป็นการเตรียมความพร้อมในการพัฒนาเป็นมาตรฐานการผลิตสินค้าทางการเกษตรที่ดีด้านปศุสัตว์ อำเภอแม่ลาวตั้งอยู่ตอนกลางของจังหวัดเชียงราย มีพื้นที่ประมาณ 406 ตารางกิโลเมตร มีการแบ่งเขตการปกครองออกเป็น 7 องค์กรปกครองส่วนท้องถิ่น 63 หมู่บ้าน และมีโรงฆ่าสุกรตามมาตรฐานกรมปศุสัตว์ จำนวน 2 โรงฆ่าสัตว์ เกษตรกรผู้เลี้ยงสุกรในพื้นที่ส่วนใหญ่ มีการจำหน่ายเป็นสุกรมีชีวิตเข้าโรงฆ่าสุกรตามมาตรฐานกรมปศุสัตว์ในพื้นที่ ระบบการเลี้ยงสุกรเป็นฟาร์มสุกรรายย่อยที่มีการเลี้ยงจำนวนน้อยกว่า 500 ตัว และยังไม่มีความพร้อมที่จะดำเนินการเข้าระบบมาตรฐานฟาร์ม จำนวน 183 ฟาร์ม ฟาร์มส่วนใหญ่ยังไม่ได้รับรองฟาร์มที่มีระบบป้องกันโรคและการเลี้ยงสัตว์ปศุสัตว์ที่เหมาะสม (GFM) เกษตรกรมีการเลี้ยงตามวิธีธรรมชาติ ส่วนใหญ่ไม่เห็นถึงความสำคัญในการทำฟาร์มที่มีระบบป้องกันโรคและการเลี้ยงสัตว์ที่เหมาะสม ขาดแรงจูงใจ และไม่ได้ปฏิบัติอย่างต่อเนื่อง ทำอย่างไรจึงจะทราบถึงแนวทางที่จะทำให้เกษตรกรหันมาสนใจทำฟาร์มที่มีระบบป้องกันโรคและการเลี้ยงสัตว์ที่เหมาะสม

 กรมปศุสัตว์ โดยสำนักควบคุม ป้องกัน และบำบัดโรคสัตว์ ได้ออกระเบียบกรมปศุสัตว์ ว่าด้วยการขอรับและออกใบรับรองฟาร์มที่มีระบบการป้องกันโรคและการเลี้ยงสัตว์ที่เหมาะสม พ.ศ. 2560 เพื่อยกระดับฟาร์มปศุสัตว์และผลักดันให้ฟาร์มปศุสัตว์รายย่อยให้เป็นฟาร์มที่มีระบบการป้องกันโรคและการเลี้ยงสัตว์ที่เหมาะสม เพื่อยกระดับการเลี้ยงสุกร ส่งเสริมการผลิตให้ดีขึ้นและลดปัญหาการเกิดโรคระบาด การศึกษานี้มีวัตถุประสงค์เพื่อศึกษาและประเมินถึงสถานะความรู้ ทัศนคติและการปฏิบัติของเกษตรกรผู้เลี้ยงสุกรรายย่อยที่มีต่อระบบการป้องกันโรคและการเลี้ยงสัตว์ที่เหมาะสม ทำให้ทราบถึงปัญหาและแนวทางที่เหมาะสมที่จะส่งผลให้เกษตรกรปรับเปลี่ยนการทำฟาร์มสุกรให้ดีขึ้นและเป็นประโยชน์ต่อเจ้าหน้าที่หรือผู้ที่เกี่ยวข้อง นำไปใช้ปรับปรุงและปรับแผนกลยุทธ์ในการส่งเสริมให้เกษตรกรยกระดับและเพิ่มฟาร์มที่มีระบบป้องกันโรคและการเลี้ยงสัตว์ที่เหมาะสมในพื้นที่ให้มากขึ้น ซึ่งจะช่วยให้เกษตรกรมีรายได้เพิ่มขึ้น มีอาชีพที่มั่นคง และยั่งยืน ประชาชนจะได้บริโภคอาหารที่มีคุณภาพและมีความปลอดภัย

**3. วัตถุประสงค์ในการศึกษา**

1. เพื่อศึกษาความรู้ ทัศนคติ และการปฏิบัติ ในการทำฟาร์มที่มีต่อระบบการป้องกันโรคและการเลี้ยงสัตว์ที่เหมาะสม ของเกษตรกรผู้เลี้ยงสุกรรายย่อย ในพื้นที่อำเภอแม่ลาว จังหวัดเชียงราย
2. เพื่อสร้างแนวทางการยกระดับการเลี้ยงสุกรรายย่อยให้เข้าสู่การทำฟาร์มที่มีระบบการป้องกันโรคและการเลี้ยงสัตว์ที่เหมาะสม

**4. ความรู้ทางวิชาการ หรือแนวคิดหรือหลักทฤษฎีที่ใช้ในการดำเนินการ**

 การศึกษาความรู้ ทัศนคติและการปฏิบัติ เป็นวิธีการศึกษาทางสังคมศาสตร์ ซึ่งให้ความสำคัญกับตัวแปร 3 ตัว คือ ความรู้ (Knowledge ) ทัศนคติ (Attitude) และการปฏิบัติ (Practice) ของผู้รับสาร เมื่อผู้รับสารได้รับสารก็จะทำให้เกิดความรู้ เมื่อเกิดความรู้ขึ้น ก็จะไปมีผลให้เกิดทัศนคติ และก่อให้เกิดการกระทำ (ทวีศักดิ์, 2556) มีการประยุกต์ใช้การศึกษานี้ในหลายงานวิจัยและในทางการปศุสัตว์นั้น ศิษฏ์ เปรมัษเฐียร และ โรจน์ชนะ ปรากฏซื่อ (2557) ได้ทำการศึกษาเกี่ยวกับความรู้ ทัศนคติและพฤติกรรมการป้องกันโรคปากเท้าเปื่อยของเกษตรกรในพื้นที่ภาคตะวันออกของประเทศไทย พบว่าหากเกษตรกรมีทัศนคติที่ดี มีความรู้ความเข้าใจ และมีพฤติกรรมในการป้องกันและควบคุมโรคเป็นไปอย่างถูกต้อง จะส่งผลให้การควบคุมและป้องกันโรคมีประสิทธิภาพและเกิดประโยชน์ต่อเกษตรกรและส่งผลต่อเศรษฐกิจของประเทศ การศึกษาความรู้ ทัศนคติและการปฏิบัติ เป็นการศึกษาเพื่อให้ทราบถึงปัญหาที่แท้จริงในด้านความรู้ ทัศนคติและการปฏิบัติของเกษตรกรผู้เลี้ยงสุกรรายย่อยในอำเภอแม่ลาว เมื่อทราบถึงปัญหาในด้านใดแล้ว ก็จะทำให้สามารถแก้ไขปัญหาในด้านนั้นอย่างตรงจุด ทำให้เกิดการพัฒนาให้ดียิ่งขึ้น การทำฟาร์มที่มีระบบป้องกันโรคและการเลี้ยงสัตว์ที่เหมาะสมให้ประสบความสำเร็จ ต้องอาศัยความรู้และทัศนคติที่ดี เพื่อนำไปสู่การปฏิบัติที่ถูกต้อง ซึ่งทั้งความรู้ ทัศนคติที่ดีและการปฏิบัติต้องมาควบคู่กัน เพื่อประสิทธิผลในการควบคุมโรคที่ดีขึ้น (ชนิสรา ธุวะคำ และคณะ, 2560)

 ฟาร์มที่มีระบบการป้องกันโรคและการเลี้ยงสัตว์ที่เหมาะสม Good Farming Management (GFM) หมายถึง ฟาร์มเลี้ยงสัตว์ที่ยกระดับการเลี้ยง การจัดการให้มีความปลอดภัยทางชีวภาพ ระบบการบันทึกข้อมูล การพัฒนาคุณภาพผลผลิต เพื่อให้ได้ปศุสัตว์และผลผลิตที่มีความปลอดภัยต่อผู้บริโภค (สุชาดา, 2561) ฟาร์มที่มีระบบการป้องกันโรคและการเลี้ยงสัตว์ที่เหมาะสม ชนิดสุกร เหมาะสำหรับเกษตรกรผู้เลี้ยงสุกรรายย่อย ขนาดฟาร์มมีจำนวนสุกรน้อยกว่า 500 ตัว เกษตรกรในโครงการตามนโยบายรัฐบาล แหล่งเรียนรู้/กลุ่มเกษตรกรที่ขึ้นทะเบียนกับกองส่งเสริมและพัฒนาการปศุสัตว์ และกลุ่มเกษตรกรผู้เลี้ยงสุกรในโครงการพระราชดำริ ที่มีความประสงค์จะยกระดับการป้องกันโรคและการเลี้ยงสัตว์ แต่ยังไม่พร้อมดำเนินการขอรับรองการปฏิบัติทางการเกษตรที่ดีด้านปศุสัตว์ Good Agricultural Practices (GAP) (กรมปศุสัตว์ กระทรวงเกษตรและสหกรณ์, 2562ก) เกษตรกรที่ต้องการ ต้องผ่านการตรวจประเมินตามแบบตรวจประเมินระบบการป้องกันโรคและการเลี้ยงสัตว์ที่เหมาะสม ชนิดสุกร โดยมีหัวข้อในการประเมิน ประกอบด้วย พื้นที่เลี้ยงสุกรและโครงสร้าง การจัดการโรงเรือนหรือเล้าและอุปกรณ์ การจัดการยานพาหนะ การจัดการบุคคล การจัดการด้านสุขภาพ การจัดการอาหาร น้ำและยาสัตว์ และการจัดการข้อมูล (กรมปศุสัตว์ กระทรวงเกษตรและสหกรณ์, 2562ข) ในปัจจุบันระบบความปลอดภัยทางชีวภาพ (Biosecurity system) ที่ดีจะสามารถป้องกันหรือลดความเสี่ยงของการเกิดโรคในฟาร์มได้ ซึ่งขั้นตอนการปฏิบัติงานไม่ได้มีความยุ่งยากซับซ้อนแต่ต้องอาศัยความจริงจังในการปฏิบัติงานและทำให้ครบทุกองค์ประกอบ (ภาณุวัฒน์, 2561) และองค์ประกอบที่ทำให้ฟาร์มมีประสิทธิภาพการผลิตที่ดี คือ สุกรพันธุ์มีพันธุกรรมที่เหมาะสมและมีสุขภาพดี สุกรที่มีสุขภาพดีจะต้องอยู่ในสภาพแวดล้อมที่เหมาะสมและได้รับการปฏิบัติที่ถูกวิธี (ปรียพันธุ์, 2554)

 ความรู้ที่ถูกต้อง ทัศนคติที่ดี และการปฏิบัติที่เหมาะสมของเกษตรกรผู้เลี้ยงสุกรรายย่อยที่มีต่อระบบการป้องกันโรคและการเลี้ยงสัตว์ที่เหมาะสมจะช่วยให้เกษตรกรพัฒนาการเลี้ยงสุกรและยกระดับการทำฟาร์มให้มีการป้องกันโรคที่ดีขึ้น เป็นผลให้เกษตรกรยกระดับการเลี้ยงสุกรให้ดีขึ้นและลดการเกิดโรคในฟาร์ม

**5. วิธีการหรือขั้นตอนการศึกษา**

 **ประชากรและกลุ่มประชากรที่ศึกษา**

ข้อมูลเกษตรกรผู้เลี้ยงสุกรรายย่อยที่บันทึกในระบบ E-smart plus ของกรมปศุสัตว์ ในพื้นที่อำเภอแม่ลาว จังหวัดเชียงราย พ.ศ.2563 จำนวนกลุ่มตัวอย่างทั้งหมด 126 ฟาร์ม จากทั้งหมด 183 ฟาร์ม จำนวนตัวอย่างที่ใช้ในการศึกษา คำนวณตามวิธีของ Taro Yamane โดยระดับความคาดเคลื่อนที่ยอมรับได้ร้อยละ 5 โดยใช้แบบสอบถามและการสัมภาษณ์ในการเก็บรวบรวมข้อมูล

**การเก็บข้อมูล (Data collection)**

การศึกษานี้เป็นงานวิจัยเชิงสำรวจ (Survey research) ใช้แบบสอบถามเป็นเครื่องมือในการเก็บรวบรวมข้อมูล โดยผู้ทำการศึกษาวิจัยเป็นผู้เก็บข้อมูลจากการสัมภาษณ์และสังเกตการปฏิบัติโดยตรง แล้วนำข้อมูลที่ได้มาวิเคราะห์ทางสถิติ

**การสร้างแบบสอบถาม (Questionnaire)**

เป็นเครื่องมือในการศึกษาวิจัย ประกอบด้วยคำถามปลายเปิดและปลายปิด ประกอบด้วยคำถามในส่วนของข้อมูลทั่วไปและคำถามความรู้ ทัศนคติและการปฏิบัติที่ดัดแปลงมาจากแบบประเมินระบบการป้องกันโรคและการเลี้ยงสัตว์ที่เหมาะสม (GFM) ชนิดสุกร โดยแบบสอบถาม 1 ชุด แบ่งออกเป็น 5 ส่วน ได้แก่

ส่วนที่ 1 ข้อมูลทั่วไปและข้อมูลพื้นฐานของเกษตรกร จำนวน 14 ข้อ

ส่วนที่ 2 ความรู้ ความเข้าใจของเกษตรกรที่มีต่อระบบการป้องกันโรคและการเลี้ยงสัตว์ที่เหมาะสม จำนวน 11 ข้อ

ส่วนที่ 3 ทัศนคติ ของเกษตรกรที่มีต่อระบบการป้องกันโรคและการเลี้ยงสัตว์ที่เหมาะสม จำนวน 13 ข้อ

ส่วนที่ 4 การปฏิบัติ ของเกษตรกรที่มีต่อระบบการป้องกันโรคและการเลี้ยงสัตว์ที่เหมาะสม จำนวน 11 ข้อ

ส่วนที่ 5 ปัญหา อุปสรรคและข้อเสนอแนะของเกษตรกรที่มีต่อระบบการป้องกันโรคและการเลี้ยงสัตว์ที่เหมาะสม

ตรวจสอบคุณภาพของเครื่องมือ โดยนำแบบสอบถามมาหาดัชนีความเที่ยงตรงเชิงเนื้อทั้งฉบับ (Content Validity Index : CVI ) พิจารณาความเที่ยงตรงเชิงเนื้อหาที่ใช้ได้ ตั้งแต่ 0.8 ขึ้นไป

**การวิเคราะห์ข้อมูล (Data analysis)**

1. วิเคราะห์ข้อมูลพื้นฐาน โดยใช้สถิติเชิงพรรณนา โดยนำมาแจกแจงความถี่และหาร้อยละ
2. วิเคราะห์ข้อมูลด้านความรู้ โดยใช้สถิติเชิงพรรณนา โดยใช้การหาค่าร้อยละ (Percentage) ค่าเฉลี่ย (Mean) ค่าเบี่ยงเบนมาตรฐาน (Standard deviation) และวิเคราะห์จัดกลุ่มแบ่งเป็น 3 ระดับ คือ สูง ปานกลาง และต่ำ ตามเกณฑ์การแบ่งระดับอิงเกณฑ์ของ Bloom (1986)
3. วิเคราะห์ข้อมูลด้านทัศนคติ โดยใช้การวัดแบบลิเคิร์ท (Likert’s method) โดยแบ่งความต้องการออกเป็น 5 ระดับ โดยมีทั้งคำถามเชิงบวกและเชิงลบ การให้คะแนนจากมากที่สุดไปหาน้อยที่สุด ดังนี้ มากที่สุด 5 คะแนน มาก 4 คะแนน ปานกลาง 3 คะแนน น้อย 2 คะแนน และน้อยที่สุด 1 คะแนน โดยมีหลักเกณฑ์ในการวัดระดับนัยสำคัญ คือ ความสำคัญระดับสูง ค่าเฉลี่ย 3.68-5.00 ความสำคัญระดับปานกลาง ค่าเฉลี่ย 2.34-3.67 และความสำคัญระดับต่ำ ค่าเฉลี่ย 1.00-2.33
4. วิเคราะห์ข้อมูลด้านการปฏิบัติ โดยใช้สถิติเชิงพรรณนา (นำข้อมูลมาแจกแจงความถี่และจัดกลุ่ม)
5. หาความสัมพันธ์ของข้อมูลพื้นฐาน ข้อมูลด้านความรู้ ทัศนคติและการปฏิบัติโดยใช้สถิติเชิงวิเคราะห์

**6. ผู้ร่วมดำเนินการ** (1) นายภัทรพงศ์ จักรทอง สัดส่วนผลงาน ร้อยละ 80

(2) นางสาววทันยา ธนวิโรจน์กุล สัดส่วนผลงาน ร้อยละ 20

**7. ระบุรายละเอียดเฉพาะงานในส่วนที่ผู้ขอรับการประเมินเป็นผู้ปฏิบัติ**

|  |  |
| --- | --- |
| 7.1 ศึกษาความรู้พื้นฐานเกี่ยวกับเกษตรกรผู้เลี้ยงสุกรรายย่อยที่มีผลต่อการทำฟาร์มที่มีระบบการป้องกันโรคและการเลี้ยงสัตว์อย่างเหมาะสม (GFM) ชนิดสุกร ในพื้นที่อำเภอแม่ลาว7.2 วิเคราะห์ข้อมูล และเขียนงานวิจัย | ร้อยละ 10ร้อยละ 10 |

**8. ประโยชน์ที่คาดว่าจะได้รับ (กรณีเป็นผลงานที่อยู่ระหว่างศึกษา)**

* ทราบความรู้ ทัศนคติ และการปฏิบัติของผู้เลี้ยงสุกรรายย่อยที่มีผลต่อการทำฟาร์มที่มีระบบการป้องกันโรคและการเลี้ยงสัตว์อย่างเหมาะสม (GFM) ชนิดสุกร ในพื้นที่อำเภอแม่ลาว
* สามารถนำข้อมูลที่ได้มาใช้ในการแนะนำเกษตรกรที่เลี้ยงสุกรรายย่อยเพื่อเพิ่มประสิทธิภาพการเลี้ยงสุกร และลดปัญหาการเกิดโรคระบาดในพื้นที่
* เกษตรกรผู้เลี้ยงสุกรรายย่อยในอำเภอแม่ลาว มีความรู้ ความเข้าใจที่ถูกต้อง มีทัศนคติที่ดีและมีการปฏิบัติอย่างถูกต้องเหมาะสมในการทำฟาร์มที่มีระบบการป้องกันโรคและการเลี้ยงสัตว์อย่างเหมาะสม (GFM) เพื่อเพิ่มประสิทธิภาพการผลิต ลดปัญหาการเกิดโรคระบาด เป็นผลทำให้เกษตรกรมีรายได้เพิ่มขึ้น มีอาชีพที่มั่นคง และยั่งยืน ประชาชนได้บริโภคอาหารที่มีคุณภาพและมีความปลอดภัย

**9.ระบุผลสำเร็จของงาน หรือผลการศึกษา** (กรณีที่เป็นผลงานที่ดำเนินการเสร็จแล้ว)……………-………..………….

**10. ความยุ่งยากในการดำเนินการ/ปัญหา/อุปสรรค**

 - ข้อมูลที่นำมาใช้ทำการศึกษาเป็นข้อมูลปฐมภูมิจากทำแบบสอบถามและการสัมภาษณ์เกษตรกรผู้เลี้ยงสุกรโดยตรง ทำให้ต้องใช้เวลาในการลงพื้นที่เก็บข้อมูลรายฟาร์มค่อนข้างนาน และต้องมีการวางแผน นัดหมายและเตรียมการเก็บข้อมูลเกษตรกรล่วงหน้า

- ข้อมูลเกษตรกรผู้เลี้ยงสุกรรายย่อยจะเป็นตัวแทนของเกษตรกรผู้เลี้ยงสุกร ซึ่งไม่ใช่ประชากรทั้งหมดในพื้นที่ ซึ่งอาจส่งผลต่อการวิเคราะห์ข้อมูลได้

**11. การนำไปใช้ประโยชน์ หรือคาดว่าจะนำไปใช้ประโยชน์**

 - นำข้อมูลที่ได้ใช้เป็นข้อมูลในการวางแผนการยกระดับการเลี้ยงสุกรรายย่อยให้เข้าสู่การทำฟาร์มที่มีระบบการป้องกันโรคและการเลี้ยงสัตว์ที่เหมาะสม (GFM) ต่อไป

ขอรับรองว่าผลงานดังกล่าวข้างต้นเป็นความจริงทุกประการ

ลงชื่อ…………………………………………………..

 (นางสาววทันยา ธนวิโรจน์กุล)

นายสัตวแพทย์ชำนาญการ

 ผู้เสนอผลงาน

..….…..…./…………….……….../….……….

**ขอรับรองว่าสัดส่วนหรือลักษณะงานในการดำเนินการของผู้เสนอข้างต้นถูกต้องตรงกับความจริงทุกประการ**

ลงชื่อ……………………………………

 (นายภัทรพงศ์ จักรทอง)

ตำแหน่ง นายสัตวแพทย์ชำนาญการ

 ผู้ร่วมดำเนินการ

………../……………………./…………..

## **ได้ตรวจสอบแล้วขอรับรองว่าผลงานดังกล่าวข้างต้นถูกต้องตรงกับความเป็นจริงทุกประการ**

ลงชื่อ……………………………………….. ลงชื่อ……………………………………..

 (นายชิงชัย จินะพรหม) (นายพืชผล น้อยนาฝาย)

ตำแหน่ง ปศุสัตว์อำเภอพาน ตำแหน่ง ปศุสัตว์จังหวัดเชียงราย

……………./……………………/………….. …………/…………………../…………...

(ผู้บังคับบัญชาที่ควบคุมดูแลการดำเนินการ)

**หมายเหตุ**

1. กรุณาให้ผู้ร่วมดำเนินการ และผู้บังคับบัญชา ลงลายมือชื่อรับรองให้ครบทุกคน **ด้วยลายมือจริง**

2. หากผลงานมีลักษณะเฉพาะ เช่นแผ่นพับ หนังสือ แถบบันทึกเสียง ฯลฯ ผู้เสนอผลงานอาจส่งผลงานจริงประกอบการพิจารณาของคณะกรรมการก็ได้

**เอกสารหมายเลข 4**

### **ข้อเสนอแนวคิด/วิธีการ เพื่อพัฒนางานหรือปรับปรุงให้มีประสิทธิภาพมากขึ้น**

**ชื่อ** นางสาววทันยา ธนวิโรจน์กุล

**เพื่อประกอบการขอรับเงินประจำตำแหน่ง** นายสัตวแพทย์ชำนาญการ **ตำแหน่งเลขที่** 3496

**สำนัก/กอง** สำนักงานปศุสัตว์อำเภอพาน สำนักงานปศุสัตว์จังหวัดเชียงราย

**เรื่อง** การศึกษาความครอบคลุมในการฉีดวัคซีนป้องกันโรคปากและเท้าเปื่อยของเจ้าหน้าที่ อาสาปศุสัตว์ และเกษตรกร ในพื้นที่อำเภอพาน จังหวัดเชียงราย

**หลักการและเหตุผล**

โรคปากและเท้าเปื่อยโรคปาก (Foot and mouth disease) เป็นโรคติดต่อที่สำคัญในสัตว์กีบคู่ และยังพบการระบาดในประเทศไทยตลอดทั้งปี โดยโรคปากและเท้าเปื่อยเกิดจากการติดเชื้อไวรัส ซึ่งมี 7 ซีโรไทป์ คือ O, A, Asia1, C, SAT1, SAT2, และ SAT3 ซึ่งแอนติบอดีจะมีความจำเพาะต่อซีโรไทป์ และไม่ให้ความคุ้มโรคข้ามกัน มีอัตราการติดต่อที่รวดเร็ว สัตว์ป่วยจะแสดงรอยโรคลักษณะตุ่มใส่ในช่องปาก กีบ หัวนม ลิ้นมีแผลหลุมหลุดลอก น้ำลายไหลมาก ขากะเผลก มีไข้ และน้ำนมลด การระบาดของโรคปากและเท้าเปื่อยส่งผลกระทบต่อสุขภาพสัตว์ ผลผลิตสัตว์และเกษตรกรต้องมีค่าใช้จ่ายเพิ่มเติมในการรักษาสัตว์ป่วย ซึ่งการป้องกันการเกิดโรคปากและเท้าเปื่อย นอกจากจะป้องกันได้โดยการจัดการฟาร์มให้มีระบบความปลอดภัยทางชีวภาพที่ดี การทำลายเชื้อโรคในพื้นที่เสี่ยง และการเข้มงวดการเคลื่อนย้ายสัตว์แล้ว การเสริมสร้างภูมิคุ้มกันโรคให้แก่สัตว์ก็เป็นอีกหนึ่งปัจจัยสำคัญที่จะทำให้การป้องกันโรคปากและเท้าเปื่อยมีประสิทธิภาพ

 ในพื้นที่อำเภอพาน จังหวัดเชียงราย มีเกษตรกรผู้เลี้ยงโคเนื้อและกระบือ จำนวน 760 ราย จำนวนโคเนื้อประมาณ 4,900 ตัว จำนวนกระบือ 1,460 ตัว ลักษณะการเลี้ยงเป็นเกษตรกรรายย่อย เลี้ยงกระจายอยู่ทั่วพื้นที่อำเภอพาน ซึ่งมีทั้งหมด 15 ตำบล 236 หมู่บ้าน โดยนอกจากเจ้าหน้าที่สำนักงานปศุสัตว์อำเภอพานจะเป็นผู้ดำเนินการฉีดวัคซีนป้องกันโรคปากและเท้าเปื่อยให้แก่เกษตรกรแล้ว ในแต่ละหมู่บ้านจะมีผู้ที่ทำหน้าที่เป็นอาสาปศุสัตว์เป็นเครือข่ายในการเฝ้าระวังโรค ช่วยประชาสัมพันธ์สร้างการรับรู้ให้แก่เกษตรกร และเป็นผู้ช่วยเจ้าหน้าที่ในการบริการฉีดวัคซีนป้องกันโรคปากและเท้าเปื่อยให้แก่เกษตรกรในพื้นที่ ตามโครงการรณรงค์ฉีดวัคซีนป้องกันโรคปากและเท้าเปื่อยตามนโยบายของกรมปศุสัตว์อีกด้วย เพื่อให้การบริการฉีดวัคซีนป้องกันโรคกระจายไปสู่เกษตรกรรายย่อยอย่างทั่วถึง และทำให้โค กระบือ ในพื้นที่ได้รับการฉีดวัคซีนมากที่สุด

 ดังนั้น การศึกษาความครอบคลุมในการฉีดวัคซีนป้องกันโรคปากและเท้าเปื่อยแก่โค และกระบือของเจ้าหน้าที่ อาสาปศุสัตว์ และเกษตรกรในอำเภอพาน จังหวัดเชียงราย จะทำให้ทราบว่าโคและกระบือในพื้นที่อำเภอพาน ได้รับการฉีดวัคซีนป้องกันโรคปากและเท้าเปื่อยอย่างทั่วถึงหรือไม่ รวมถึงทำให้ทราบว่ามีพื้นที่บริเวณใดบ้างและมีปัจจัยอะไรที่ทำให้การฉีดวัคซีนไม่ครอบคลุม เพื่อนำข้อมูลมาใช้ในการวางแผนการควบคุม ป้องกันโรคปากเท้าเปื่อยในโค กระบือให้มีความเหมาะสมและมีประสิทธิภาพมากยิ่งขึ้น

 **บทวิเคราะห์ / แนวคิด / ข้อเสนอ (แผนงาน / โครงการ ) ที่ผู้ประเมินจะพัฒนางาน**

1. การรู้ถึงความครอบคลุมในการฉีดวัคซีนป้องกันโรคปากและเท้าเปื่อย จะทำให้สามารถทราบถึงพื้นที่ที่อาจเป็นจุดเสี่ยงในการเกิดโรคของอำเภอพาน และนำมาวิเคราะห์ปัจจัยที่เกี่ยวข้อง เพื่อวางแผนในการทำวัคซีนให้ครอบคลุมมากยิ่งขึ้น
2. การเก็บข้อมูลจำเป็นต้องมีการวางแผนและกระจายการเก็บข้อมูลอย่างทั่วถึงเพื่อให้ได้ข้อมูลครอบคลุมทั้งอำเภอพาน ซึ่งอาจทำให้ต้องใช้เวลาและการงบประมาณในการเก็บข้อมูลค่อนข้างมาก
3. การวิเคราะห์ข้อมูลต้องวิเคราะห์ถึงลักษณะทางภูมิศาสตร์ของพื้นที่และพฤติกรรมกาเลี้ยงโค กระบือของเกษตรกรด้วย เพื่อให้ทราบถึงปัญหาและบริบทของพื้นที่ปฏิบัติงาน

  **ผลที่คาดว่าจะได้รับ**

1. ได้ทราบถึงความครอบคลุมและประสิทธิภาพในการฉีดวัคซีนป้องกันโรคปากและเท้าเปื่อย ของเจ้าหน้าที่ อาสาปศุสัตว์ และเกษตรกร ในพื้นที่อำเภอพาน จังหวัดเชียงราย
2. ได้ทราบปัจจัยที่เกี่ยวข้องกับความครอบคลุมในการฉีดวัคซีนป้องกันโรคปากและเท้าเปื่อยของเจ้าหน้าที่ อาสาปศุสัตว์ และเกษตรกร ในพื้นที่อำเภอพาน จังหวัดเชียงราย
3. ได้ทราบถึงปัญหาในการดำเนินงานตามโครงการรณรงค์ฉีดวัคซีนป้องกันโรคปากและเท้าเปื่อย ของเจ้าหน้าที่ อาสาปศุสัตว์ และเกษตรกร ในพื้นที่อำเภอพาน จังหวัดเชียงราย
4. ได้ทราบถึงพื้นที่เสี่ยงในการเกิดโรคปากและเท้าเปื่อย จากการไม่ได้รับการฉีดวัคซีนป้องกันโรค
5. ได้ข้อมูลพื้นฐานให้เจ้าหน้าที่ผู้รับผิดชอบระดับพื้นที่ในการวางแผนการปฏิบัติงาน
6. สามารถนำข้อมูลที่ได้มาวางแผนการสร้างเครือข่ายอาสาปศุสัตว์ที่เข็มแข็งในการปฏิบัติงานด้านการเฝ้าระวังและป้องกันโรคระบาดสัตว์ต่างๆ

**ตัวชี้วัดความสำเร็จ**

1. โค กระบือ ในพื้นที่อำเภอพาน จังหวัดเชียงราย ได้รับการฉีดวัคซีนตรงตามรอบของโครงการรณรงค์ฉีดวัคซีนโรคปากและเท้าเปื่อย ที่กรมปศุสัตว์กำหนด อย่างทั่วถึง
2. เกษตรกรมีความตระนักและให้ความสำคัญเกี่ยวกับการเฝ้าระวังโรคปากและเท้าเปื่อยมากขึ้น รวมถึงให้ความร่วมมือในการป้องกันโรค การวางระบบการป้องกันโรคทางชีวภาพ และการทำวัคซีนป้องกันโรค

 ลงชื่อ……………………………….

 (นางสาววทันยา ธนวิโรจน์กุล)

 ผู้เสนอแนวคิด

 …..…../……..…………./…………

## **การพิจารณาประเมินข้าราชการเพื่อคัดเลือกให้ส่งผลงานทางวิชาการ**

ชื่อ นางสาววทันยา ธนวิโรจน์กุล

ตำแหน่ง นายสัตวแพทย์ชำนาญการ ตำแหน่งเลขที่ 3496

ขอประเมินเพื่อขอรับเงินประจำตำแหน่ง นายสัตวแพทย์ชำนาญการ ตำแหน่งเลขที่ 3496

กลุ่ม/ฝ่าย สำนักงานปศุสัตว์อำเภอพาน กอง/สำนัก สำนักงานปศุสัตว์จังหวัดเชียงราย

### ผลการพิจารณา (**คะแนนเต็ม 100 คะแนน)**

 1.ผลงาน/ผลการปฏิบัติงานย้อนหลัง 3 ปี 50 คะแนน ได้รับ …………………….…คะแนน

 2.ข้อเสนอแนวคิด/วิธีการเพื่อพัฒนางานหรือปรับปรุงให้มีประสิทธิภาพมากขึ้น

 50 คะแนน ได้รับ …………………….…คะแนน

 **รวม** ……………………..…คะแนน

ลงชื่อ……………………………………………..

 ( นายพืชผล น้อยนาฝาย )

 ตำแหน่ง ปศุสัตว์จังหวัดเชียงราย

วันที่……………………………………………….

**หมายเหตุ** กรุณาให้ผู้บังคับบัญชาให้คะแนน โดยผู้ที่ผ่านการประเมินต้องได้รับคะแนนไม่ต่ำกว่า 80 คะแนน และให้ผู้บังคับบัญชาลงชื่อกำกับให้ครบถ้วน